दरअसल हम बात कर रहे हैं वरुण धवन की अगली फिल्म 'अक्टूबर' की जिसे अगले साल 13 अप्रैल को रिलीज़ करने की घोषणा कर दी गई है। शूजित सरकार निर्देशित इस फिल्म से एड गर्ल बनीता संधू बॉलीवुड में एंट्री ले रही हैं। इस फिल्म का लेखन जूही चतुर्वेदी ने किया है। फिल्म अक्टूबर एक लव स्टोरी है और इसकी शूटिंग इन दिनों की जा रही है। फिल्म की रिलीज़ डेट जारी होने के साथ शूजित ने बताया कि इस तरह के जॉनर की फिल्म वो लंबे समय से बनाना चाह रहे थे।आमतौर पर भारतीय फिल्मों में प्रेम और रोमांस की बातें होती रही है लेकिन कुछ भावनाएं अपने व्यक्तिगत अनुभव पर ही समाज ले पाता है। शूजित ने बताया " मैंने और जूही चतुर्वेदी ने हमेशा से समाज में मौजूद उन रियल लाइफ़ कहानियों से अपनी फिल्में बनाने की कोशिश की है। 'अक्टूबर' भी एक ऐसी ही फिल्म होगी।" बता दें कि शूजित और जूही की जोड़ी इससे पहले 'पीकू' और 'विकी डोनर' में साथ थी।